《绕佛阁 过教场头巷鹜翁故居》
清代·况周颐

旧怀拌损。残照故国，无泪堪霣。愁路骢引。梦华逝水、雪鸿更休愁。

凤城大隐。门巷未改，阅世朝槿。暗尘悽紧。燕归莫也、雕梁怕重认。

送目幻楼阁，自古沧桑无此恨。谁念未归，山邱须与忍。

剩占取人天，各自孤愤。惘然金粉。便对影江山，无复游俊。

悄寒边、暮云低尽。

作者简介：况周颐（1859～1926）晚清官员、词人。原名周仪，因避宣统帝溥仪讳，改名周颐。字夔笙，一字揆孙，别号玉梅词人、玉梅词隐，晚号蕙风词隐，人称况古，况古人，室名兰云梦楼，西庐等。广西临桂（今桂林）人，原籍湖南宝庆。光绪五年举人，曾官内阁中书，后入张之洞、端方幕府。一生致力于词，凡五十年，尤精于词论。与王鹏运、朱孝臧、郑文焯合称“清末四大家”。著有《蕙风词》、《蕙风词话》。